79/2022

Útdráttur

F o. fl. og E greindi á um eignarrétt að nánar tilgreindri spildu. Við meðferð málsins fyrir Landsrétti féllu málsaðilar frá kröfum sínum um annað en málskostnað í héraði og fyrir Landsrétti. Með dómi Landsréttar var ákvæði héraðsdóms um málskostnað staðfest. Þá var F o. fl. gert að greiða E málskostnað fyrir Landsrétti.

Dómur Landsréttar

Mál þetta dæma landsréttardómararnir K-kk-nf H-kk-nf og S-kk-nf S-kk-nf og F-kk-nf S-kk-nf S-kk-nf landfræðingur.

Málsmeðferð og dómkröfur aðila

1

Áfrýjendur skutu málinu til Landsréttar 14. janúar 2022 að fengnu áfrýjunarleyfi.

Áfrýjað er dómi Héraðsdóms Reykjaness 17. desember 2021 í málinu nr. E-3096/2020.

2

Áfrýjendur krefjast málskostnaðar í héraði og fyrir Landsrétti.

3

Stefndi krefst þess að ákvæði héraðsdóms um málskostnað verði staðfest. Þá krefst hann málskostnaðar fyrir Landsrétti auk álags á málskostnað. Loks krefst stefndi þess að lögmaður áfrýjenda verði einn eða sameiginlega með Fagraási ehf. gert að greiða stefnda málskostnað ásamt álagi.

4

Mál þetta var dómtekið án sérstaks málflutnings samkvæmt ákvörðun Landsréttar, sbr. 3. mgr. 161. gr. laga nr. 91/1991 um meðferð einkamála.

Niðurstaða

5

Með bréfi áfrýjenda og stefnda til Landsréttar 24. maí 2023 tilkynntu málsaðilar að þeir féllu frá kröfum sínum í málinu um önnur atriði en málskostnað.

6

Eins og í hinum áfrýjaða dómi greinir höfðaði stefndi mál þetta á hendur áfrýjendum meðal annars til viðurkenningar eignaréttar á rúmlega 1.000 fermetra spildu, svokallaðri skörunarspildu, í landi áfrýjenda Sviðholts á Álftanesi sem lýst var með nánar tilgreindum hnitum og uppdrætti. Þá krafðist stefndi viðurkenningar á að landamerki jarðarinnar Vestur- Sviðholts gagnvart jörðinni Sviðholti I, landi úr jörðinni Sviðholti, afmarkaðist með fjórum tilgreindum hnitapunktum. Með hinum áfrýjaða dómi, sem upp var kveðinn 17. desember 2021, voru áfrýjendur sýknaðir af fyrrgreindu kröfunni en síðargreind krafa stefnda tekin til greina. Í málatilbúnaði áfrýjenda fyrir Landsrétti er til þess vísað að niðurstaða héraðsdóms hafi verið viðurkenning til stefnda á eignarrétti að einhverju leyti í landi Sviðholts. Hafi áfrýjendur því ekki verið sýknaðir af öllum kröfum stefnda í héraði. Við það gætu þeir ekki unað, enda hefðu þeir verulega hagsmuni af sýknu af síðargreindu kröfu stefnda og þar með að stefndi ætti ekkert land innan marka héraðsdómsstefnunnar. Af þeim sökum hafi málinu verið áfrýjað til Landsréttar. Áfrýjendur skírskota til þess að í yfirlýsingu málsaðila 24. maí 2023 hafi því verið slegið því föstu að stefndi myndi ekki gera kröfu um eignarráð á skörunarspildunni í heild eða hluta og að hann myndi aflýsa stefnu og héraðsdómi úr veðmálabókum. Í því ljósi hafi áfrýjendur fallið frá dómkröfum sínum að því er þrætulandið varðar fyrir Landsrétti.

7

Með vísan til forsendna héraðsdóms verður ákvæði hans um málskostnað staðfest.

Samkvæmt framansögðu féllu áfrýjendur frá dómkröfum sínum fyrir Landsrétti, öðrum en kröfum um málskostnað. Að því gættu fer um málskostnað hér fyrir rétti eins og í dómsorði greinir, en ekki þykja efni til að dæma áfrýjendur til að greiða álag á málskostnað. Þá eru ekki efni til að dæma lögmann áfrýjenda eða Fagraás ehf. til að greiða stefnda málskostnað ásamt álagi.

Dómsorð:

Ákvæði héraðsdóms um málskostnað skal vera óraskað.

Áfrýjendur, F-kk-nf I-kk-nf J-kk-nf, A-kvk-nf Þ-kvk-nf J-kvk-nf, I-kvk-nf K-x-x

F-kvk-nf, F-kk-nf A-kk-nf F-kk-nf, S-kk-nf H. F-kk-nf, G-kvk-nf Ó-kvk-nf G-kvk-nf og J-kk-nf I-kk-nf G-kk-nf, greiði óskipt stefnda, E-kk-þgf Ó-kk-þgf, 1.200.000 krónur í málskostnað fyrir Landsrétti.